{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Obrazac zakonodavnih aktivnosti 2026- Ministarstvo zaštite okoliša i zelene tranzicije"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MIRO OPAČAK","PRILOG 1.:OBRAZAC ZAKONODAVNIH AKTIVNOSTI","Tema: Uključivanje gluhih osoba u zakonodavne aktivnosti Ministarstva zaštite okoliša i zelene tranzicije\n\n\n\n\nKomentar:\n\n\n\n\nPoštovani,\n\n\n\n\nU okviru savjetovanja o Obrascu zakonodavnih aktivnosti za 2026. godinu, predlažemo da Ministarstvo zaštite okoliša i zelene tranzicije u svojim budućim zakonodavnim, programskim i komunikacijskim aktivnostima sustavno uključi perspektivu gluhih osoba.\n\n\n\n\nKonkretno, predlažemo:\n 1. Pristupačnost komunikacije – osigurati da sve javne objave, savjetovanja, video-materijali i događanja budu dostupni gluhim osobama putem titlova, tumača hrvatskog znakovnog jezika te pisanih transkripata.\n 2. Sudjelovanje zajednice gluhih – uključiti udruge i predstavnike gluhih osoba u izradu i praćenje propisa i strategija vezanih uz zaštitu okoliša, energetsku učinkovitost i zelenu tranziciju.\n 3. Jednak pristup zelenim politikama – omogućiti gluhim osobama pristup svim programima i poticajima u području održivog razvoja, uz komunikacijsku podršku i prilagođene informacije.\n 4. Usklađenost s Konvencijom o pravima osoba s invaliditetom – osobito s člankom 21. (Sloboda izražavanja i pristup informacijama) i člankom 9. (Pristupačnost).\n\n\n\n\nSmatramo da zelena tranzicija mora biti inkluzivna i pristupačna, kako bi i gluhe osobe mogle ravnopravno sudjelovati u oblikovanju i provedbi politika zaštite okoliša.\n\n\n\n\nS poštovanjem,","Primljeno na znanje","Komentar nije predmet uređenja Obrasca zakonodavnih aktivnosti za 2026. Ministarstva zaštite okoliša i zelene tranzicije."]
[2,"LANA OFAK","PRILOG 1.:OBRAZAC ZAKONODAVNIH AKTIVNOSTI,\n2.POSTUPAK PROCJENE UČINAKA PROPISA","Poštovana, poštovani,\n\nponavljam svoje komentare na koje mi nije odgovoreno tijekom Javnog savjetovanje o ažuriranom Prijedlogu plana zakonodavnih aktivnosti Ministarstva zaštite okoliša i energetike za 2018. godinu. Budući da izvješće nije javno objavljeno, upućujem na poveznicu: https://esavjetovanja.gov.hr/ECon/MainScreen?ent\nityId=6461.\n\nSmatram nužnim uskladiti odredbe Zakona o zaštiti okoliša s Konvencijom o pristupu informacijama, sudjelovanju javnosti u odlučivanju i pristupu pravosuđu u pitanjima okoliša (Aarhuškom konvencijom).\n\nNa neusklađenost Zakona s Aarhuškom konvencijom upozoravam Ministarstvo prilikom svake izmjene Zakona o zaštiti okoliša. Ovim putem ljubazno molim da se razmotre svi komentari i prijedlozi koje sam dostavila tijekom savjetovanja 2013. godine, 2015. godine te 2017. godine. \n\nNa moje komentare se dosad uglavnom odgovaralo sljedećom formulacijom:\n\"Dostavljeni komentari ne odnose se na predložene izmjene i dopune Zakona te su iste primljene na znanje i uzet će se u obzir prilikom sljedeće značajne izmjene Zakona.\"\n\nVjerujem da je sada došlo vrijeme da se upozorenja o neusklađenosti Zakona s Aarhuškom konvencijom uistinu uzmu u obzir. \n\nU nastavku prilažem poveznice na javno dostupne komentare i kritike zakonskih odredbi koje sam prethodno dostavila Ministarstvu nadležnom za zaštitu okoliša, te molim da ih Ministarstvo razmotri prilikom izrade novog prijedloga Zakona:\n\n2013. – Izvješće Odbora za zaštitu okoliša i prirode o Prijedlogu zakona o zaštiti okoliša (konačni prijedlog, hitni postupak):\nhttps://www.sabor.hr/hr/radna-tijela/odbori-i-po\nvjerenstva/izvjesce-odbora-za-zastitu-okolisa-i-\nprirode-o-prijedlogu-27\n\n2015. – Izvješće o provedenom savjetovanju:\nhttps://mingo.gov.hr/pristup-informacijama/savje\ntovanje-s-javnoscu/okoncana-savjetovanja/nacrt-p\nrijedloga-zakona-o-izmjenama-i-dopunama-zakona-o\n-zastiti-okolisa-11-04-2015-11-05-2015/2259\n\n2017. – Izvješće o provedenom savjetovanju:\nhttps://esavjetovanja.gov.hr/ECon/EconReport?ent\nityId=5334\n\nZahvaljujem!\n\nprof. dr. sc. Lana Ofak, predstojnica Katedre za upravno pravo Pravnog fakulteta Sveučilišta u Zagrebu","Primljeno na znanje","Komentar nije predmet uređenja Obrasca zakonodavnih aktivnosti za 2026. Ministarstva zaštite okoliša i zelene tranzicije.\nVaši komentari će se razmotriti prilikom izrade Zakona."]